Καθορισμός αρμοδιοτήτων που διατηρούνται οπό τον Υπουργό και τις περιφερειακές αρχές ή όργανα διανομαρχιακού επιπέδου της Γενικής Γραμματείας Δημοσίων Έργων του Υπουργείου ΠΕΧΩΔΕ.Διατήρηση αρμοδιοτήτων από τον Υπουργό Διατηρούνται, σύμφωνα με την παρ. 1 του άρθρου 1 του Ν. 2026/1992 από τον Υπουργό Περιβάλλοντος, Χωροταξίας και Δημοσίων Έργων, οι κατά τις ισχύουσες διατάξεις αρμοδιότητες σε αντικείμενα της Γενικής Γραμματείας Δημοσίων Έργων του Υπουργείου ΠΕΧΩΔΕ, ως εξής: Οι κατά τις περιπτώσεις α-ε της παρ. 2 του άρθρου 1 του Ν. 3200/1955 «περί διοικητικής αποκεντρώσεως», όπως συμπληρώθηκε με το άρθρο 8 του Ν.Δ. 3620/1956, αρμοδιότητες. Όλες οι επιτελικές αρμοδιότητες που αναφέρονται στα θέματα της Γενικής Γραμματείας Δημοσίων Έργων και οι αρμοδιότητες που περιλαμβάνονται στο άρθρο 4 του Π.Δ. 574/1982 «Ανακατανομή των αρμοδιοτήτων των Υπουργείων» (Α 104), στο άρθρο 9 του Π.Δ. 437/1985 «Καθορισμός και ανακατανομή των αρμοδιοτήτων των Υπουργείων» (Α 157) και στο άρθρο 1 ταυ Π.Δ. 456/1985 «Μεταφορά αρμοδιοτήτων υπηρεσιών και προσωπικού στο Υπουργείο Περιβάλλοντος, Χωροταξίας και Δημοσίων Έργων. . . . . κ,λπ.» (Α 163). Η κατάρτιση μακροχρονίων και ετησίων προγραμμάτων εκτέλεσης έργων, η εξασφάλιση χρηματοδότησης και παρακολούθηση της πορείας εκτέλεσής τους. Η έγκριση της διακήρυξης για τη διενέργεια διεθνών διαγωνισμών (άρθρο 15 παρ. 2 του Ν. 1416/84). Η απόφαση σε αιτήσεις θεραπείας σύμφωνα με τις διατάξεις για την εκτέλεση των δημοσίων έργων (μελέτη-κατασκευή) (άρθρο 12 του Ν. 1418/84 και άρθρο 23 του Ν. 716/77). Η εποπτεία στην άσκηση των επαγγελμάτων Πολιτικού Μηχανικού, Αρχιτέκτονα Μηχανικού και Αγρονόμου-Τοπογράφου Μηχ/κού και Υπομηχανικών και λοιπού τεχνικού δυναμικού που ασχολείται με την παραγωγή των έργων στη χώρα (άρθρο 21 του Π.Δ. 69/88). Οι μελέτες κατασκευής νέων και επεκτάσεων ή ανακαινίσεων υφισταμένων εθνικών οδών. Οι μελέτες ειδικών έργων που χαρακτηρίζονται με απόφαση του Υπουργού Περιβάλλοντος, Χωροταξίας και Δημοσίων Έργων (άρθρο 26 Ν. 716/77). Η ίδρυση υδρολογικών σταθμών (Ν. 3027/1992). Η εποπτεία γενικά σύμφωνα με τις κείμενες διατάξεις (έγκριση των προϋπολογισμών, απολογισμών, αποφάσεων, κανονισμών προγραμμάτων και λοιπών πράξεων των Διοικητικών Συμβουλίων κ.λπ.) των Νομικών Προσώπων, Οργανισμών και Επιχειρήσεων, που εδρεύουν μέσα στα άρια της τέως Διοικήσεως Πρωτευούσης που εποπτεύονται από τη Γενική Γραμματεία Δημοσίων Έργων. Οι αρμοδιότητες: για τα έργα των Ειδικών Υπηρεσιών που προβλέπονται από το άρθρο 5 του Ν. 679/1979,. για τα έργα της περιοχής Περιφέρειας Αττικής κατά τα άρθρα 15 και 16 του Π.Δ. 69/88,. για τα έργα εθνικού επιπέδου (άρθρο 10 παρ. 4 του Ν. 679/1977 και άρθρο 59 του Π.Δ. 609/85),. γιο τα ειδικά έργα ή ειδικές κατηγορίες έργων που χαρακτηρίζονται με απόφαση του Υπουργού Περιβάλλοντος, Χωροταξίας και Δημοσίων Έργων (άρθ. 11 του Ν.Δ. 2386/ 53, όπως ισχύει),. οι αρμοδιότητες επί θεμάτων εκπονήσεως γενικών μελετών της οδικής κυκλοφορίας αστικού και υπεραστικού οδικού δικτύου, εφαρμόσιμων σε κάθε πόλη Όλα τα θέματα που ρυθμίζονται με αποφάσεις του Υπουργού ΠΕΧΩΔΕ και προβλέπονται από τις διατάξεις του Ν. 1418/1984 ως και του Π.Δ. 487/91 (Α 177). Ο Υπουργός Περιβάλλοντος, Χωροταξίας και Δημοσίων Έργων μπορεί πάντα να αναθέτει ορισμένο συγκεκριμένο έργο ή συγκεκριμένες ενέργειες ή εργασίες σε διανομαρχιακές ή νομαρχιακές υπηρεσίες.Διατήρηση αρμοδιοτήτων από διανομαρχιακές αρχές ή όργανα Διατηρούνται σύμφωνα με την παρ. 1 του άρθρου 1 του Ν. 2026/1992 από τις περιφερειακές αρχές ή όργανα διανομαρχιακού επιπέδου της Γενικής Γραμματείας Δημοσίων Έργων του Υπουργείου ΠΕΧΩΔΕ οι ακόλουθες αρμοδιότητες: 1) Η συγκέντρωση στοιχείων και η κατάρτιση προσχεδίων προγραμμάτων εκτέλεσης έργων διανομαρχιακού επιπέδου για την ένταξη αυτών στο πρόγραμμα που καταρτίζει η αρμόδια Υπηρεσία Περιφερειακής Ανάπτυξης. 2) Όλα τα θέματα των έργων που χαρακτηρίζονται ως γενικότερης σημασίας σύμφωνα με την παρ. 2 περίπτ. δ του άρθρου 1 του Ν. 3200/1955 και κάθε αρμοδιότητα που σχετίζεται με την εκτέλεση έργου σε περισσότερους νομούς που περιλαμβάνονται μέσα στα όρια της διανομαρχιακής αρχής. 3) Η εποπτεία στη λειτουργία των υδρολογικών σταθμών (Ν. 3027/1922). 4) Όλα τα θέματα κατασκευής έργων εθνικής οδοποιΐας, όπως και τα θέματα που αναφέρονται στη συντήρηση και λειτουργία της εθνικής οδοποιίας, καθώς και τα θέματα μελέτης τοπικών παραλλαγών ή βελτιώσεων της εθνικής οδοποιίας. 1) Ο Νομάρχης, ανεξάρτητα από την εφαρμογή του άρθρου 3 του Ν. 3200/1955, μπορεί πάντοτε για συγκεκριμένα θέματα να ζητήσει την αρωγή επιστημονικού προσωπικού διαφόρων ειδικοτήτων από τη διανομαρχιακή ή κεντρική υπηρεσία της Γενικής Γραμματείας Δημοσίων Έργων του Υπουργείου ΠΕΧΩΔΕ. 2) Για τη συγκρότηση επιτροπών παραλαβής σημαντικών έργων της αρμοδιότητας του, ο Νομάρχης μπορεί να ζητήσει υπαλλήλους από τη Διανομαρχιακή ή την Κεντρική Υπηρεσία της ΓΓΔΕ.Έναρξη ισχύος Η ισχύς του Διατάγματος αυτού αρχίζει από τη δημοσίευση του στην Εφημερίδα, της Κυβερνήσεως. Στον υπουργό Περιβάλλοντος, Χωροταξίας και Δημοσίων Έργων αναθέτουμε τη δημοσίευση και εκτέλεση του παρόντος διατάγματος.